Diari Oficial de la Generalitat Valenciana


Sumari del DOGV 8205, del 04-01-2018 (2017/12499)

RESOLUCIÓ de 28 de desembre de 2017, de la Direcció General de Formació Professional i Ensenyaments de Règim Especial, per la qual s'adjudiquen les subvencions convocades per la Resolució de 25 d'octubre de 2017, de la Conselleria d'Educació, Investigació, Cultura i Esport, per la qual es convoquen subvencions per a fomentar l'accés de les alumnes als ensenyaments de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles en centres educatius públics de la Comunitat Valenciana per al curs 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8205

Data del DOGV
:   04-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/12702


Data del document
:   28-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de desembre de 2017, de la Direcció General de Formació Professional i Ensenyaments de Règim Especial, per la qual s'adjudiquen les subvencions convocades per la Resolució de 25 d'octubre de 2017, de la Conselleria d'Educació, Investigació, Cultura i Esport, per la qual es convoquen subvencions per a fomentar l'accés de les alumnes als ensenyaments de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles en centres educatius públics de la Comunitat Valenciana per al curs 2016-2017. [2017/12825]  
Per Ordre 85/2016, de 20 de desembre, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.  
La Resolució de 25 d'octubre de 2017, de la Conselleria d'Educació, Investigació, Cultura i Esport, convoca subvencions per a fomentar l'accés de les alumnes als ensenyaments de Formació Professional inicial del sistema educatiu corresponents a determinats cicles de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i Transport i Manteniment de Vehicles en centres educatius públics de la Comunitat Valenciana per al curs 2016-2017.  
Examinades les sol·licituds de subvencions presentades per les persones sol·licitants i valorada la documentació en funció dels criteris establits en la Resolució de 25 d'octubre de 2017, de la Conselleria d'Educació, Investigació, Cultura i Esport i elevada, en data 18 de desembre de 2017, per part de la presidenta de la comissió de valoració la proposta d'adjudicació de les subvencions a la Direcció General de Formació Professional i Ensenyaments de Règim Especial.  
  
D'acord amb les competències atribuïdes en l'article 5 de l'Ordre 85/2016, de 20 de desembre, resolc:  
  
Primer  
1. Aprovar la concessió de subvencions destinades a fomentar l'accés a primer curs a les alumnes matriculades en cicles formatius de Formació Professional bàsica, cicles de grau mitjà i cicles de grau superior de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i de Transport i Manteniment de Vehicles impartits en centres públics de l'àmbit territorial de la Comunitat Valenciana, assenyalades en l'annex I, per un import total de 44.400 euros, corresponent a l'exercici pressupostari 2017, amb càrrec a la línia pressupostària S7416000 de l'aplicació pressupostària 60.56.13.361.96.  
El nombre de subvencions concedides és de 74, en compliment de l'apartat tercer de la Resolució 25 d'octubre de 2017, de la Conselleria d'Educació, Investigació, Cultura i Esport, l'import adjudicat a cada una de les beneficiàries és de 600 euros.  
2. Desestimar les sol·licituds de subvencions formulades per les persones sol·licitants relacionades en l'annex II de la present proposta de resolució d'adjudicació pels motius següents: estar matriculada per primera vegada en el curs 2017-2018, tractar-se d'un cicle que no és objecte de subvenció, la persona sol·licitant no ha aprovat 450 hores en el curs 2016-2017 i/o no cursa en un centre educatiu públic.  
  
Segon  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 28 de desembre de 2017.- La directora general de Formació Professional i Ensenyaments de Règim Especial: Marina Sánchez Costas.